ai4bharat/Pralekha huggingface dataset:
স্বাস্থ্যওপরিবারকল্যাণমন্ত্রক
রাজ্য/ কেন্দ্রশাসিত অঞ্চলগুলিতে কোভিড-১৯ টিকার যোগানের বিষয়ে সাম্প্রতিক তথ্য
রাজ্য/ কেন্দ্রশাসিত অঞ্চলগুলিকে ১৯৩.৫৩ কোটিরও বেশি ডোজ টিকা সরবরাহ করা হয়েছে
রাজ্য/ কেন্দ্রশাসিত অঞ্চলগুলির কাছে এখনও অব্যবহৃত এবং মজুত রাখা ১৫.৮৫ কোটি ডোজেরও বেশি টিকা রয়েছে
নতুন দিল্লি, ২৭ মে, ২০২২
সারা দেশে কোভিড-১৯ টিকাকরণের গতি বাড়াতে এবং এর পরিধি প্রসারিত করতে কেন্দ্রীয় সরকার অঙ্গীকারবদ্ধ। দেশব্যাপী কোভিড-১৯ টিকাকরণ শুরু হয়েছিল ২০২১ সালের ১৬ই জানুয়ারি। সর্বজনীন টিকাকরণের নতুন পর্যায় শুরু হয়েছে ২০২১ সালের ২১শে জুন থেকে। টিকাকরণ অভিযানকে গতি দিতে আরও বেশি করে টিকার সরবরাহ, রাজ্য ও কেন্দ্রশাসিত অঞ্চলগুলি যাতে সুচারু টিকাকরণ পরিকল্পনা প্রণয়ন করতে পারে সেজন্য তাদের আগেভাগে পর্যাপ্ত সংখ্যক টিকা সরবরাহ করা এবং সুষ্ঠু টিকা সরবরাহ শৃঙ্খল গঠনের উপর জোর দেওয়া হয়েছে।
দেশব্যাপী টিকাদান অভিযানের অঙ্গ হিসেবে ভারত সরকার রাজ্য ও কেন্দ্রশাসিত অঞ্চলগুলিকে বিনামূল্যে কোভিড টিকা সরবরাহ করছে। সর্বজনীন টিকাকরণ অভিযানের নতুন পর্যায়ে কেন্দ্রীয় সরকার দেশে ভ্যাকসিন প্রস্তুতকারকদের উৎপাদিত মোট টিকার ৭৫ শতাংশ কিনে নিয়ে তা বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করছে।
২৭শে মে, ২০২২ পর্যন্ত পাওয়া তথ্যের ভিত্তিতে দেখা যাচ্ছে, এপর্যন্ত কেন্দ্রীয় সরকার রাজ্য ও কেন্দ্রশাসিত অঞ্চলগুলিকে বিনামূল্যে এবং রাজ্য সরকারগুলির সরাসরি টিকা কেনা খাতে ১৯৩.৫৩ কোটিরও বেশি  ডোজ টিকা সরবরাহ করেছে।
রাজ্য ও কেন্দ্রশাসিত অঞ্চলগুলির কাছে বর্তমানে অব্যবহৃত ও মজুত করা ১৫.৮৫ কোটি ডোজেরও বেশি  ডোজ টিকা রয়েছে।
CG/SD/SKD/
(Visitor Counter : 56
প্রধানমন্ত্রীরদপ্তর
অরুণাচল প্রদেশের প্রাণবন্ত সংস্কৃতির প্রশংসা করেছেন প্রধানমন্ত্রী
নয়াদিল্লি, ৩০ সেপ্টেম্বর, ২০২১
প্রধানমন্ত্রী শ্রী নরেন্দ্র মোদী শ্রী কিরেণ রিজিজুর অরুণাচল প্রদেশের কাজালং গ্রাম সফরের ট্যুইটকে ট্যাগ করেছেন। এই সফরে সাজোলংবাসীদের সঙ্গে লোকগীতি এবং নৃত্যে অংশ নেন শ্রী রিজিজু। সেই ট্যুইট তুলে ধরে প্রধানমন্ত্রী বলেছেন, এর মাধ্যমে সমগ্র অরুণাচল প্রদেশের সংস্কৃতি উঠে এসেছে। প্রধানমন্ত্রী ট্যুইটে জানিয়েছেন, “আইন মন্ত্রী @কিরেণরিজিজু একজন ভালো নৃত্যশিল্পী! অরুণাচল প্রদেশের প্রাণবন্ত ও ঐতিহ্যময় সংস্কৃতি দেখে ভালো লাগছে”।
CG/SS/SB
(
প্রধানমন্ত্রীরদপ্তর
প্রধানমন্ত্রী স্বাস্থ্য কর্মীদের প্রশংসা করলেন ভারতকে সুস্থ রাখায় তাঁদের প্রয়াসের জন্য
নয়াদিল্লি, ১৬ মার্চ, ২০২৩
প্রধানমন্ত্রী শ্রী নরেন্দ্র মোদী স্বাস্থ্য কর্মীদের প্রশংসা করলেন ভারতকে সুস্থ রাখায় তাঁদের প্রয়াসের জন্য। জাতীয় টিকাকরণ দিবসে প্রধানমন্ত্রী সুস্থ ভারত গঠনের দায়বদ্ধতার কথা পুনরায় বলেছেন এবং মানুষের টিকাকরণে ভারতের প্রয়াস মনে করিয়ে দিয়েছেন।
স্বাস্থ্য ও পরিবার কল্যাণ মন্ত্রী শ্রী মনসুখ মান্ডভিয়ার এক ট্যুইটের জবাবে প্রধানমন্ত্রী বলেছেন, “আমাদের সকল স্বাস্থ্য কর্মীকে অভিনন্দন ভারতকে স্বাস্থ্যবান রাখতে তাঁদের প্রয়াসের জন্য।
জাতীয় টিকাকরণ দিবসে মানুষের টিকাকরণে ভারতের প্রয়াসকে মনে করিয়ে দিচ্ছি এবং সুস্থ ভারত গঠনে আমাদের দায়বদ্ধতার কথা আরও একবার জানাচ্ছি”।
PG/AP/SB
(
আয়ুষ
জাতীয় মেডিসিনাল প্ল্যান্ট বোর্ড এবং আইসিএআর – ন্যাশনাল ব্যুরো অফ্ প্ল্যান্ট জেনেটিক রিসোর্স-এর মধ্যে সমঝোতা পত্র স্বাক্ষরিত
নতুন দিল্লি, ৭ জুলাই, ২০২০
আয়ুষ মন্ত্রকের আওয়াধীন জাতীয় মেডিসিনাল প্ল্যান্ট বোর্ড এবং কৃষি গবেষণা এবং শিক্ষা দপ্তরের আওতাধীন আইসিএআর-এ ন্যাশনাল ব্যুরো অফ্ প্ল্যান্ট জেনেটিক রিসোর্স-এর মধ্যে সোমবার  এক সমঝোতাপত্র স্বাক্ষরিত হয়েছে। এর উদ্দেশ্য হল জাতীয় জিন ব্যাংকের দীর্ঘমেয়াদী স্টোরেজ মডিউলে  আইসিএআর-এনবিপিজিআরের নির্ধারিত স্থানে মেডিসিনাল এবং অ্যারোমেটিক প্ল্যান্ট জেনেটিক রিসোর্সগুলি  সংরক্ষণ করা।
বর্তমান ও ভবিষ্যত প্রজন্মের সামাজিক অর্থনৈতিক সুরক্ষা নিশ্চিত করতে দীর্ঘ মেয়াদী, নিরাপদ ও অর্থনৈতিকভাবে জিনগত সম্পদ সংরক্ষণের মাধ্যমে জাতীয় স্বার্থ রক্ষাই প্রতিশ্রুতিবদ্ধ জাতীয় মেডিসিনাল প্ল্যান্ট বোর্ড এবং আইসিএআর-এ ন্যাশনাল ব্যুরো অফ্ প্ল্যান্ট জেনেটিক রিসোর্স।
ঔধষি গাছগুলি আসলে চিরাচরিত ঐতিহ্যবাহী ওষুধের সংস্থান করে থাকে। হাজার হাজার বছর ধরে এটি স্বাস্থ্য সেবায় ব্যবহৃত হয়ে আসছে। ভারতে প্রচুর পরিমাণে এই ধরণের ঔষধি গাছ পাওয়া যায়। কিন্তু প্রাকৃতিক সম্পদ ধীরে ধীরে ক্ষয় হয়ে যাচ্ছে। এইসব জায়গায় বিভিন্ন উন্নয়নমূলক কর্মকাণ্ডের প্রয়োজন। এই প্রাকৃতিক সম্পদ সংরক্ষণের পাশাপাশি ঔষধি গাছগুলি ব্যবহারের জন্য তা রক্ষণাবক্ষেণের প্রয়োজন রয়েছে। উদ্ভিদের জিনগত সম্পদ সংরক্ষণ আসলনে জীববৈচিত্র সংরক্ষণের একটি অবিচ্ছেদ্য অঙ্গ। সেই সংরক্ষণের উদ্দেশ্যই এবং প্রাকৃতিক সম্পদের যথাযথ ব্যবহার বজায় রাখতে এই উদ্যোগ নেওয়া হয়েছে।
(CG/SS/SKD
ভূ-বিজ্ঞানমন্ত্রক
উত্তর আন্দামান সাগর ও সংলগ্ন পূর্ব মধ্য বঙ্গোপসাগরে ৯ই অক্টোবর একটি নিম্নচাপ তৈরি হবার সম্ভাবনা রয়েছে
নতুনদিল্লি, ৪ঠা অক্টোবর, ২০২০
আবহাওয়া দপ্তরের ঘূর্ণিঝড় সতর্কতা দপ্তর সূত্রে জানানো হয়েছে,উত্তর আন্দামান সাগর ও সংলগ্ন পূর্ব মধ্য বঙ্গোপসাগরে ৯ই অক্টোবর একটি নিম্নচাপ তৈরি হবার সম্ভাবনা রয়েছে। পরবর্তীতে এটি শক্তি সঞ্চয় করে গভীর নিম্নচাপে পরিণত হতে পারে। এরপর উত্তর পশ্চিম দিকে অগ্রসর হয়ে ওড়িশা ও উওর অন্ধ্রপ্রদেশের দিকে পরবর্তী ২-৩ দিনে অগ্রসর হবে।
নিম্নচাপের কারণে আন্দামান ও নিকোবর দ্বীপপুঞ্জে ৯ ও ১০ তারিখ কোথাও কোথাও ভারী বৃষ্টিপাত হবে। তবে বেশীরভাগ অঞ্চলে হাল্কা থেকে মাঝারি বৃষ্টি হবে।
এর ফলে ওড়িশায় ৪ থেকে ৬ ই অক্টোবর কোথাও কোথাও ভারী বৃষ্টিপাত হবে। পার্শ্ববর্তী বিহার, গাঙ্গেয় পশ্চিমবঙ্গ, ঝাড়খন্ড ও ছত্তিশগড়ে চার থেকে সাত তারিখ পর্যন্ত ইতস্তত ভারী বর্ষণের সম্ভাবনা রয়েছে। ১১ থেকে ১৩ তারিখ পর্যন্ত ওড়িশা ও অন্ধ্র উপকূলে বৃষ্টিপাত বাড়তে পারে।
এর ফলে উত্তর আন্দামান সাগর পূর্ব মধ্য এবং দক্ষিণ পশ্চিম বঙ্গোপসাগর অত্যন্ত উত্তাল থাকবে। মৎস্যজীবীদের এই সব অঞ্চলে মাছ ধরতে যেতে নিষেধ করা হয়েছে।
সর্বশেষ তথ্য জানার জন্য www.rsmcnewdelhi.imd.gov.in ও www.mausam.imd.gov.in দেখা যেতে পারে। আবহাওয়া সংক্রান্ত তথ্য ও পূর্বাভাসের জন্য মৌসম অ্যাপ , কৃষিকাজের বিষয়ে জলবায়ুর তথ্য জানার জন্য অ্যাগ্রোমেট অ্যাপ এবং বজ্রপাতের বিষয়ে দামিনী অ্যাপ ব্যবহার করার পরামর্শ দেওয়া হচ্ছে।
CG/CB
(Visitor Counter : 66
নির্বাচনকমিশন
ব্যয় সংক্রান্ত সীমা নির্ধারণের জন্য নির্বাচন কমিশন একটি কমিটি গঠন করেছে
নয়াদিল্লি, ২১ অক্টোবর, ২০২০
ভোটদাতাদের সংখ্যা বৃদ্ধি, মুদ্রাস্ফীতির সূচকের ঊর্ধ্বগতি এবং অন্যান্য বিভিন্ন বিষয় বিবেচনা করে নির্বাচনে অংশগ্রহণকারী প্রার্থীদের ব্যয় সংক্রান্ত ঊর্ধ্বসীমার বিষয়ে পরীক্ষানিরীক্ষার জন্য ভারতের নির্বাচন কমিশন একটি কমিটি গঠন করেছে। এই কমিটিতে প্রাক্তন আইআরএস আধিকারিক ও তদন্ত শাখার মহানির্দেশক শ্রী হরিশ কুমার এবং ব্যয় সংক্রান্ত বিভাগের মহানির্দেশক ও মহাসচিব শ্রী উমেশ সিনহা রয়েছেন।
কোভিড-১৯ মহামারীর প্রেক্ষিতে আইন ও বিচার মন্ত্রক ১৯শে অক্টোবর একটি বিজ্ঞপ্তি জারি করেছে। এই বিজ্ঞপ্তি অনুসারে, ১৯৬১ সালের নির্বাচন সংক্রান্ত নিয়মাবলীর ৯০ নং ধারায় সংশোধন করা হয়েছে। নির্বাচন সংক্রান্ত ব্যয়ের ঊর্ধ্বসীমা সংশোধন অনুসারে ১০ শতাংশ বাড়ানো হয়েছে যা আগামী নির্বাচনগুলির ক্ষেত্রে কার্যকর হবে।
২০১৪ সালে নির্বাচনে অংশগ্রহণকারী প্রার্থীদের ব্যয় সংক্রান্ত ঊর্ধ্বসীমা শেষবার সংশোধন করা হয়েছিল। এরপর, ২০১৮ সালে অন্ধ্রপ্রদেশ ও তেলেঙ্গানার নির্বাচনের প্রেক্ষিতে আরেকবার তা সংশোধন করা হয়।
বিগত ছয় বছরে ব্যয় সংক্রান্ত ঊর্ধ্বসীমা বৃদ্ধি করা হয়নি। যদিও এই সময়ে ভোটদাতাদের সংখ্যা ৮৩ কোটি ৪০ লক্ষ থেকে বৃদ্ধি পেয়ে ২০১৯ সালের হিসেবে ৯১ কোটিতে পৌঁছেছে। বর্তমানে দেশে ভোটদাতার সংখ্যা ৯২ কোটি ১০ লক্ষ। এছাড়াও, মূল্যবৃদ্ধির সূচক অনুসারে ২০১৪ সালে যেখানে সূচক ছিল ২২০, ২০১৯ সালে তা বেড়ে হয়েছে ২৮০। বর্তমানে এই সূচক ৩০১-এ পৌঁছেছে।
কমিটি যে বিষয়গুলি বিবেচনা করবে সেগুলি হল :
১) বিভিন্ন রাজ্য ও কেন্দ্রশাসিত অঞ্চলের ভোটদাতাদের সংখ্যার পরিবর্তন যাচাই করে ব্যয় সংক্রান্ত ঊর্ধ্বসীমার বিষয়ে মূল্যায়ন করবে।
২) মূল্যবৃদ্ধির সূচকের পরিবর্তন এবং সাম্প্রতিক নির্বাচনগুলিতে প্রার্থীদের ব্যয় সংক্রান্ত বিষয়গুলি মূল্যায়ন করা হবে।
৩) বিভিন্ন রাজনৈতিক দল ও সংশ্লিষ্ট সকলের সঙ্গে এ বিষয়ে আলোচনা করা হবে।
৪) ব্যয় সংক্রান্ত অন্যান্য বিষয়গুলিও মূল্যায়ন করা হবে।
৫) অন্যান্য বিভিন্ন বিষয়ও বিবেচনার মধ্যে থাকবে।
কমিটি গঠনের ১২০ দিনের মধ্যে এ বিষয়ে প্রতিবেদন জমা দিতে হবে।
CG/CB/DM
(Visitor Counter : 149
কৃষিমন্ত্রক
ভিডিও কনফারেন্সের মাধ্যমে রবি ক্যাম্পেইন-২০২১-এর জন্য কৃষি বিষয়ক জাতীয় সম্মেলন
রবি মরশুমে কেন্দ্রীয় সরকার রাজ্যগুলিকে সম্পূর্ণ সহযোগিতা করবে বলে কৃষিমন্ত্রী নরেন্দ্র সিং তোমার জানিয়েছেন
রাজ্যগুলিকে তৈলবীজ এবং ডাল উৎপাদন বৃদ্ধির ওপর গুরুত্ব দিতে হবে
নতুন দিল্লি, ২১ সেপ্টেম্বর, ২০২১
ভিডিও কনফারেন্সের মাধ্যমে আজ রবি ক্যাম্পেইন-২০২১-২২- এর উদ্বোধন করে কৃষিমন্ত্রী শ্রী নরেন্দ্র সিং তোমার জানিয়েছেন যে, উৎপাদন বৃদ্ধির জন্য এবং জলবায়ু পরিবর্তনের কারণে উদ্ভূত পরিস্থিতি মোকাবিলায় কেন্দ্রীয় সরকার রাজ্যগুলিকে পূর্ণ সহযোগিতা করবে। তিনি জানান যে, প্রধানমন্ত্রী শ্রী নরেন্দ্র মোদী ' আত্মনির্ভর কিষান' গড়ে তোলার লক্ষ্যে কৃষকদের উন্নয়নে বিভিন্ন ধরনের পদক্ষেপ গ্রহণ করেছেন।
কেন্দ্রীয় কৃষিমন্ত্রী রাজ্যগুলিকে জল, বিদ্যুৎ ও সার ব্যবহার করার পাশাপাশি ন্যানো ইউরিয়া ব্যবহার করার জন্য অনুরোধ জানান যা কম খরচে জমির উর্বরতা বৃদ্ধি করতে কার্যকর হবে।
তিনি বলেন, কৃষিবিজ্ঞান কেন্দ্র গুলির উচিত কৃষকদের কাছে পৌঁছে যাওয়া যাতে তাঁরা সরকারের বিভিন্ন প্রকল্প গুলি থেকে উপকৃত হতে পারেন। এছাড়া, রাজ্যগুলিকেও নিশ্চিত করতে হবে যে প্রধানমন্ত্রী কৃষক কল্যাণ যোজনা যাতে প্রত্যেক কৃষকের কাছে পৌঁছতে পারে। এ পর্যন্ত ২.২৫ কটি কৃষকের কাছে কিষান ক্রেডিট কার্ড পৌঁছে গেছে, যার মাধ্যমে কৃষকরা ২.২৫ লক্ষ কোটি টাকা ঋণ পেয়েছেন। কৃষিমন্ত্রী বলেন, প্রধানমন্ত্রী ফসল বীমা যোজনা কৃষকদের সুরক্ষা প্রদান করেছে।
এই সম্মেলনের উদ্দেশ্য ছিল ফসলের আগের মরশুমে কর্মক্ষমতা পর্যালোচনা ও মূল্যায়ন করা এবং রাজ্য সরকার গুলির সঙ্গে আলোচনা করে রবি মরশুমের জন্য ফসল ভিত্তিক লক্ষ্যমাত্রা নির্ধারণ করা। এছাড়া উৎপাদন বৃদ্ধির লক্ষ্যে উদ্ভাবনী প্রযুক্তি গ্রহনের সুবিধা প্রদান করা। ফসলের উৎপাদনশীলতা বৃদ্ধির লক্ষ্যে সরকারের অগ্রাধিকার হচ্ছে তৈলবীজ এবং ডালের উৎপাদন আরো বাড়ানো।
রবি মরশুমে ফসল ব্যবস্থাপনার কৌশল সম্পর্কে বিস্তারিত উপস্থাপনা করে কৃষি কমিশনার ডক্টর এস কে মালহোত্রা বলেন, সরকারের সময় মতো হস্তক্ষেপের ফলে দেশে সব সময় খাদ্যশস্য এবং তৈলবীজ উৎপাদনের ক্ষেত্রে রেকর্ড সৃষ্টি হয়েছে।
CG/ SB
(Visitor Counter : 146
প্রধানমন্ত্রীরদপ্তর
প্রধানমন্ত্রী অক্সিজেন ও ওষুধের সহজলভ্যতা ও সরবরাহের পর্যালোচনা করেছেন
কেন্দ্র ওষুধ উৎপাদক সংস্থাগুলির সঙ্গে যোগাযোগ রেখে চলেছে এবং সব রকমের সাহায্য করছে, যাতে ওষুধের উৎপাদন বৃদ্ধি পায়
বিগত কয়েক সপ্তাহ ধরে রেমডেসিভির সহ সব ওষুধের উৎপাদন উল্লেখযোগ্যভাবে বৃদ্ধি পেয়েছে
প্রথম ঢেউয়ের সর্বোচ্চ সময়ে যে পরিমাণ অক্সিজেন সরবরাহ হত বর্তমানে তার তিনগুণ অক্সিজেন সরবরাহ করা হচ্ছে
নয়াদিল্লি, ১২ মে, ২০২১
প্রধানমন্ত্রী শ্রী নরেন্দ্র মোদী আজ অক্সিজেন ও ওষুধের সহজলভ্যতা ও সরবরাহের বিষয়ে একটি উচ্চ পর্যায়ের পর্যালোচনা বৈঠক করেছেন।
বৈঠকে প্রধানমন্ত্রীকে কোভিড এবং মিউকোরমাইকোসিস-এর জন্য যেসব ওষুধের প্রয়োজন হয়, সেগুলির সরবরাহ প্রসঙ্গে জানানো হয়েছে। মন্ত্রীরা প্রধানমন্ত্রীকে জানিয়েছেন, তাঁরা ওষুধ উৎপাদক সংস্থাগুলির সঙ্গে নিয়মিত যোগাযোগ রেখে চলেছেন। ওষুধের উৎপাদন বাড়াতে সব রকমের সহযোগিতা করা হচ্ছে। প্রধানমন্ত্রীকে , ওষুধের গুরুত্বপূর্ণ উপাদানগুলির উৎপাদন এবং মজুত সম্পর্কিত বর্তমান পরিস্থিতি সম্পর্কে জানানো হয়েছে। রাজ্যগুলিকে যথেষ্ট পরিমাণে ওষুধ দেওয়া হচ্ছে। রেমডেসিভির সহ সব ধরনের ওষুধের উৎপাদন বিগত কয়েক সপ্তাহ ধরে উল্লেখযোগ্যভাবে বাড়ানো হয়েছে। প্রধানমন্ত্রী জানিয়েছেন, ওষুধ উৎপাদনের শিল্প ভারতবর্ষে যথেষ্ট শক্তিশালী এবং সব ওষুধ যাতে যথাযথভাবে পাওয়া যায় তা নিশ্চিত করতে সরকার সংশ্লিষ্ট সংস্থাগুলির সঙ্গে সমন্বয় বজায় রেখে চলছে।
প্রধানমন্ত্রী দেশে অক্সিজেনের সহজলভ্যতা এবং সরবরাহের সর্বশেষ পরিস্থিতি সম্পর্কে খোঁজখবর নিয়েছেন। বৈঠকে জানানো হয়েছে, কোভিড মহামারীর প্রথম ঢেউয়ের সর্বোচ্চ সময়ের থেকে বর্তমানে তিনগুণ বেশি পরিমাণে অক্সিজেন সরবরাহ করা হচ্ছে। অক্সিজেন-রেল এবং ভারতীয় বায়ুসেনার বিমানগুলিকে অক্সিজেন সরবরাহের কাজে লাগানো হচ্ছে। প্রধানমন্ত্রীকে অক্সিজেন কনসেনট্রেটর, অক্সিজেন সিলিন্ডার এবং দেশজুড়ে পিএসএ প্ল্যান্ট বসানোর কাজের বিষয়েও জানানো হয়েছে।
প্রধানমন্ত্রী নির্দিষ্ট সময়ের মধ্যে ভেন্টিলেটরকে কাজে লাগানোর জন্য রাজ্যগুলিকে পরামর্শ দিয়েছেন। এছাড়াও, ভেন্টিলেটর উৎপাদক সংস্থাগুলি কারিগরি সব সমস্যার সমাধান ও প্রশিক্ষণগত সহায়তা করছে।
CG/CB/DM/
(
আবাসনএবংশহরাঞ্চলেরদারিদ্র্যদূরীকরণমন্ত্রক
পিএমএওয়াই-এর আওতায় সিএসএমসি-র ৫৭ তম বৈঠকে পৌরোহিত্য করেছেন আবাসন ও নগর বিষয়ক মন্ত্রকের সচিব
নতুন দিল্লি, ২৪ ডিসেম্বর, ২০২১
কেন্দ্রীয় আবাসন ও নগর বিষয়ক মন্ত্রকের সচিব শ্রী দুর্গা শঙ্কর মিশ্র বৃহস্পতিবার  নতুন দিল্লিতে প্রধানমন্ত্রী আবাস যোজনা  এর আওতায় কেন্দ্রীয় অনুমোদন ও পর্যবেক্ষণ কমিটি -এর ৫৭ তম বৈঠকে পৌরোহিত্য করেছেন। অন্ধ্রপ্রদেশ, মধ্যপ্রদেশ, মহারাষ্ট্র, পুদুচেরি এবং উত্তরাখণ্ড থেকে প্রধানমন্ত্রী আবাস যোজনা  পিএমএওয়াই-এর আওতাধীন ১.০৭ লক্ষ গৃহ নির্মাণ প্রকল্পের প্রস্তাব অনুমোদিত হয়েছে। এদিনের বৈঠকে মন্ত্রকের সচিব বিভিন্ন রাজ্যের পিএমএওয়াই বাস্তবায়নের অগ্রগতি পর্যালোচনা করেছেন।
বৈঠকে মন্ত্রকের সচিব শ্রী মিশ্র রাজ্য ও কেন্দ্রশাসিত অঞ্চলের গৃহ নির্মাণ সংক্রান্ত বিষয় নিয়ে আলোচনা করেছেন। তিনি রাজ্য ও কেন্দ্রশাসিত অঞ্চলের আধিকারিকদের নিজ নিজ এলাকায় গৃহ নির্মাণের কাজ ত্বরান্বিত করার নির্দেশ দেন। শ্রী মিশ্র বলেন, রাজ্য ও কেন্দ্রশাসিত অঞ্চলগুলিতে এই যোজনায় গৃহ নির্মাণের কাজ দ্রুত শেষ করার ওপর বিশেষ জোর দেওয়া প্রয়োজন।
মন্ত্রকের সচিব লাইট হাউজ প্রজেক্ট  সম্বলিত রাজ্যগুলিকে প্রযুক্তি ব্যবহারের ওপর বিশেষ জোর দিতে বলেন। উন্নত প্রযুক্তির মাধ্যমে নগর পরিকল্পনার ওপরও বিশেষ জোর দেন তিনি। শ্রী মিশ্র বলেন, এই যোজনার আওতায় মোট ১.১৪ কোটি গৃহ নির্মাণের জন্য অনুমোদিত হয়েছে। এর মধ্যে ৯১ লক্ষ গৃহ নির্মাণের কাজ সম্পন্ন হয়েছে। পাশাপাশি এই মিশনের আওতায় মোট ৭.৫২ লক্ষ কোটি টাকা বরাদ্দ করা হয়েছে বলেও তিনি উল্লেখ করেন।
এদিনের বৈঠকে নাগাল্যান্ডের ডিমাপুর এবং জম্মুর কোট ভালওয়ালে ডেমেনস্ট্রেশন হাউজিং প্রকল্প  নির্মাণ কাজের অনুমোদন দেওয়া হয়েছে। এই দুটি প্রকল্পে পিএমএওয়াই-এর আওতায় প্রযুক্তিগত সহায়তা দেওয়া হবে। বৈঠকে আইআইটি খড়গপুরের জমা দেওয়া কম খরচের বাঁশের আবাসন প্রকল্প ‘আশা ইন্ডিয়া’-এর আওতায় ইনকিউবেশন সহায়তা বিষয়ক প্রস্তাবে অনুমোদন দেওয়া হয়েছে। দেশীয় উদ্ভাবনী গৃহ নির্মাণ সামগ্রী এবং নির্মাণ প্রযুক্তির ওপর একটি সঙ্কলন প্রকাশ করেন মন্ত্রকের সচিব। এই সঙ্কলনে নীতি নির্ধারণ, সরকারি/ বেসরকারি নির্মাণ সংস্থা, অন্যান্য সংশ্লিষ্ট পক্ষের ভবিষ্যৎ আবাসন প্রকল্পের উপকরণ, প্রযুক্তি নির্বাচন ইত্যাদি বিষয় তুলে ধরা হয়েছ।
CG/SS/SKD/
(Visitor Counter : 76
শ্রমওকর্মসংস্থানমন্ত্রক
ভবিষ্যনিধি তহবিলের সদস্যদের জন্ম তারিখ সংশোধনে সুবিধা দিতে ইপিএফও’র সংশোধিত নির্দেশিকা জারি
নয়াদিল্লি, ০৫ এপ্রিল, ২০২০
কোভিড-১৯ মহামারীর প্রেক্ষিতে অনলাইন পরিষেবার সুবিধা আরও বেশি করে হাতের নাগালে পৌঁছে দিতে কর্মচারী ভবিষ্যনিধি তহবিল কার্যালয়  ভবিষ্যনিধির সদস্যদের জন্ম তারিখ সংশোধনে সুবিধা দিতে সংশোধিত নির্দেশিকা জারি করেছে। এর ফলে, সদস্যদের ইউনিভার্সাল অ্যাকাউন্ট নম্বর কেওয়াইসি-র অনুবর্তী হবে।
পূর্বে উল্লিখিত জন্ম তারিখের পরিবর্তে সদস্যদের আধার কার্ডে উল্লিখিত জন্ম তারিখ এখন থেকে বৈধ জন্ম তারিখ হিসাবে গ্রহণযোগ্য হবে। তবে, ইপিএফও তহবিলে উল্লিখিত জন্ম তারিখ এবং আধার কার্ডে উল্লিখিত জন্ম তারিখের মধ্যে তিন বছরের কম তফাত থাকতে হবে। এক্ষেত্রে অনলাইনে জন্ম তারিখ সংশোধনের অনুরোধ করা যাবে।
ইপিএফও-র পক্ষ থেকে এই মর্মে আঞ্চলিক কার্যালয়গুলিকে সদস্যদের জন্ম তারিখ সংশোধন সংক্রান্ত আবেদন দ্রুত নিষ্পত্তির নির্দেশ দেওয়া হয়েছে।
(CG/BD/SB
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৩৮ কোটি ৩৫ লক্ষ ছাড়িয়েছে
দেশে গত ২৪ ঘণ্টায় ৬৪ লক্ষেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৮.৪০ শতাংশ, ২০২০-র মার্চ থেকে সর্বোচ্চ
দেশে গত ২৪ ঘণ্টায় নতুন করে আক্রান্তের সংখ্যা ৫ হাজার ৩২৬
দেশে সুস্পষ্টভাবে করোনায় আক্রান্তের সংখ্যা ৭৯ হাজার ৯৭, যা ৫৭৪ দিনে সর্বনিম্ন
সাপ্তাহিক-ভিত্তিতে আক্রান্তের হার ০.৫৯ শতাংশ, যা গত ৩৭ দিন ১ শতাংশের নীচে
নয়াদিল্লি, ২১ ডিসেম্বর, ২০২১
দেশে গত ২৪ ঘণ্টায় কোভিড-১৯ টিকাকরণের সংখ্যা ৬৪ লক্ষ ৫৬ হাজার ৯১১। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১৩৮ কোটি ৩৪ লক্ষ ৭৮ হাজার ১৮১।
মোট টিকাকরণের পরিসংখ্যান নিম্নরূপ:
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
|
|
১,০৩,৮৬,৪২৪
৯৬,৫১,৫৮৯
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
|
|
১,৮৩,৮৪,১৬১
১,৬৭,৮১,৪০৫
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
|
|
৪৮,৮০,২৫,৩৪৬
২৯,৭৪,১৮,৬২১
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
|
|
১৯,১৮,৫৮,৮৯৬
১৪,১০,৬৫,৯৩৬
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
|
|
১১,৯৮,৬৪,৯৩৯
৯,০০,৪০,৮৬৪
|
|
মোট
|
|
|
|
১,৩৮,৩৪,৭৮,১৮১
দেশে গত ২৪ ঘণ্টায় সুস্থ হয়েছেন ৮ হাজার ৪৩ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৪১ লক্ষ ৯৫ হাজার ৬০।
জাতীয় স্তরে সুস্থতার হার বর্তমানে ৯৮.৪০ শতাংশ, যা ২০২০’র মার্চ থেকে সর্বাধিক।
কেন্দ্রীয় সরকারের পাশাপাশি, রাজ্য/কেন্দ্রশাসিত অঞ্চলগুলির সমন্বয়মূলক প্রয়াসের ফলেই গত ৫৪ দিন দৈনিক আক্রান্তের সংখ্যা ১৫ হাজারের নীচে রয়েছে।
গত ২৪ ঘণ্টায় নতুন করে আক্রান্ত হয়েছেন ৫ হাজার ৩২৬ জন, যা ৫৮১ দিনে সর্বনিম্ন।
দেশে সুস্পষ্টভাবে করোনায় আক্রান্তের সংখ্যা বর্তমানে ৭৯ হাজার ৯৭ হয়েছে, যা মোট আক্রান্তের ০.২৩ শতাংশ এবং ৫৭৪ দিনে সর্বনিম্ন।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১০ লক্ষ ১৪ হাজার ৭৯টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৬৬ কোটি ৬১ লক্ষ ৬২ হাজার ৬৫৯।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ০.৫৯ শতাংশ, যা গত ৩৭ দিন ১ শতাংশের নীচে। একইভাবে, দৈনিক আক্রান্তের হার দাঁড়িয়েছে ০.৫৩ শতাংশ। দৈনিক-ভিত্তিতে আক্রান্তের হার গত ৭৮ দিন ২ শতাংশের নীচে রয়েছে এবং গত ১১৩ দিন ৩ শতাংশের নীচে।
(CG/BD/SB
গ্রামোন্নয়নমন্ত্রক
প্রধানমন্ত্রী আবাস যোজনা- গ্রামীণ এর সময়সীমা ২০২৪এর মার্চ পর্যন্ত বাড়ানোর প্রস্তাবে কেন্দ্রীয় মন্ত্রিসভার অনুমোদন
এর ফলে গ্রামাঞ্চলে প্রত্যেকের জন্য বাড়ি নিশ্চিত হবে
পরিকল্পনা অনুযায়ী মোট ২ কোটি ৯৫ লক্ষ গৃহ নির্মাণের মধ্যে অবশিষ্ট ১ কোটি ৫৫ লক্ষ ৭৫ হাজার বাড়ি তৈরির জন্য আর্থিক সংস্থানের ব্যবস্থা করা হবে
২,১৭,২৫৭ কোটি টাকার প্রকল্পটিতে কেন্দ্র ব্যয় করবে ১,২৫,১০৬ কোটি টাকা
নয়াদিল্লী, ৮ ডিসেম্বর, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভার বৈঠকে প্রধানমন্ত্রী আবাস যোজনা- গ্রামীণ এর সময়সীমা ২০২১এর মার্চের পরেও বাড়ানোর প্রস্তাব অনুমোদিত হয়েছে। ২ কোটি ৯৫ লক্ষ বাড়ি এই প্রকল্পে তৈরি করার পরিকল্পনা করা হয়েছিল। ৩১শে মার্চের হিসেব অনুযায়ী এখনও ১ কোটি ৫৫ লক্ষ ৭৫ হাজার বাড়ি তৈরি বাকি রয়েছে।
মন্ত্রিসভার অনুমোদিত প্রস্তাবের বিস্তারিত তথ্য :
Ø পিএমএওয়াই-জি প্রকল্পের সময়কাল ২০২৪এর মার্চ পর্যন্ত বাড়ানো হবে। এর ফলে ২ কোটি ৯৫ লক্ষ বাড়ি তৈরির যে লক্ষ্যমাত্রা ধার্য করা হয়েছিল তা পূরণ করা সম্ভব হবে।
Ø বকেয়া ১ কোটি ৫৫ লক্ষ ৭৫ হাজার গৃহ নির্মাণের জন্য ২,১৭,২৫৭ কোটি টাকা ব্যয় হবে। এর মধ্যে কেন্দ্র ১,২৫,১০৬ কোটি টাকা দেবে। রাজ্যগুলি এই প্রকল্পে ব্যয় করবে ৭৩,৪৭৫ কোটি টাকা। ফলে পিএমএওয়াই-জি প্রকল্পের আওতায় ২ কোটি ৯৫ লক্ষ বাড়ি গ্রামাঞ্চলে তৈরির যে পরিকল্পনা করা হয়েছিল সেই লক্ষ্যমাত্রা পূরণ হবে। এই প্রকল্পে ১৮,৬৭৬ কোটি টাকা ঋণ বাবদ নাবার্ডকে দিতে হবে।
Ø এক্সটার্নাল বেঞ্চ মার্ক বেসড-এর হার বাতিল করে পুরো প্রকল্পের আর্থিক সাহায্যের জন্য সব ধরণের বাজেট সহায়তার  বিষয়ে সিদ্ধান্ত অর্থ মন্ত্রকের সঙ্গে আলোচনার পর নেওয়া হবে।
Ø প্রকল্পে প্রশাসনিক তহবিলের জন্য অতিরিক্ত ৪৫ লক্ষ টাকা কেন্দ্রের পক্ষ থেকে দেওয়া হবে। আসাম এবং ত্রিপুরা বাদে হিমাচলপ্রদেশ, হরিয়ানা, গোয়া, পাঞ্জাব, উত্তরাখন্ড, উত্তর-পূর্বাঞ্চলের রাজ্যসমূহ এবং জম্মু-কাশ্মীর বাদে সমস্ত কেন্দ্রশাসিত অঞ্চলগুলি প্রত্যেকে প্রশাসনিক তহবিলের ২ শতাংশের মধ্যে ০.৩ শতাংশ পাবে। আসাম, ত্রিপুরা এবং জম্মু-কাশ্মীরের জন্য এই পরিমাণ ১.৭ শতাংশ।
Ø কর্মসূচি বাস্তবায়ন এবং জাতীয় প্রযুক্তি সহায়তা সংস্থার জন্য ২০২৩-২৪ সাল পর্যন্ত সব রকমের সহায়তা বজায় থাকবে।
সুবিধা :
পিএমএওআই-জি প্রকল্পে ২ কোটি ৯৫ লক্ষ গৃহ নির্মাণের যে পরিকল্পনা করা হয়েছিল সেই পরিকল্পনা অনুসারে অবশিষ্ট ১ কোটি ৫৫ লক্ষ ৭৫ হাজার বাড়ি তৈরির কাজ শেষ করতে প্রকল্পের সময়সীমা বৃদ্ধি করে ২০২৪এর মার্চ পর্যন্ত করা হবে। এর ফলে গ্রামাঞ্চলে ‘হাউসিং ফর অল’- সকলের জন্য বাড়ির ব্যবস্থা করা সম্ভব হবে। গ্রামে সব রকমের সুবিধাযুক্ত পাকা বাড়ি তৈরি করা হবে।
২৯ নভেম্বর পর্যন্ত প্রাপ্ত তথ্য অনুযায়ী ইতিমধ্যেই ১ কোটি ৬৫ লক্ষ বাড়ি তৈরির কাজ শেষ হয়েছে। ২০২২ সালের আগস্টের মধ্যে আরো ৩৭ লক্ষ বাড়ি তৈরি হবে। আর বাকি বাড়ি তৈরির কাজ ২০২৪এর মার্চের মধ্যে শেষ হবে।
CG/CB/NS
(Visitor Counter : 123
প্রধানমন্ত্রীরদপ্তর
জে জয়ললিতাকে তাঁর জন্ম বার্ষিকীতে প্রধানমন্ত্রী স্মরণ করেছেন
নয়াদিল্লী, ২৪ ফেব্রুয়ারি, ২০২১
প্রধানমন্ত্রী শ্রী নরেন্দ্র মোদী আজ জে জয়ললিতাকে তাঁর জন্মদিনে স্মরণ করেছেন।
এক ট্যুইট বার্তায় প্রধানমন্ত্রী বলেছেন, ‘জয়ললিতাজিকে তাঁর জন্মদিনে স্মরণ করি। জনমুখী নীতি এবং সমাজের পিছিয়ে পড়া মানুষদের ক্ষমতায়ণের জন্য তাঁর উদ্যোগকে সকলে প্রশংসা করেন। আমাদের নারীশক্তির ক্ষমতায়ণের জন্য তিনি উল্লেখযোগ্য ভূমিকা রেখেছেন। তাঁর সঙ্গে বিভিন্ন সময়ে সাক্ষাতের বিষয়টি আমি সবসময় মনে রাখব।’
স্বাস্থ্যওপরিবারকল্যাণমন্ত্রক
ডাঃ হর্ষ বর্ধন সর্দার প্যাটেল কোভিড কেয়ার সেন্টার অ্যান্ড হসপিটাল পরিদর্শন করেছেন
নয়াদিল্লী, ১২ জুলাই, ২০২০
কেন্দ্রীয় স্বাস্থ্য ও পরিবার কল্যাণ মন্ত্রী ডাঃ হর্ষ বর্ধন আজ নতুন দিল্লীত ছত্তরপুরে সর্দার প্যাটেল কোভিড কেয়ার সেন্টার অ্যান্ড হসপিটাল পরিদর্শন করেছেন এবং এই কেন্দ্রে কোভিড-১৯ পরিচালন ব্যবস্থাপনা নিয়ে পর্যালোচনাও করেন। কেন্দ্র এবং দিল্লী সরকার সম্মিলিতভাবে কোভিড-১৯ নিয়ন্ত্রণে কাজ করে চলেছে। এরই অঙ্গ হিসেবে ছত্তরপুরের রাধাস্বামী সৎসঙ্গ বিয়াস -তে একটি ১০ হাজার ২০০ শয্যা বিশিষ্ট সর্দার প্যাটেল কোভিড কেয়ার সেন্টার তৈরি করা হয়েছে।
ডাঃ হর্ষ বর্ধন এই পরিদর্শনকালে আরএসএসবি-র রান্নাঘর এবং স্টোর রুম পরিদর্শন করেন। এই স্বাস্থ্যসেবা কেন্দ্রে রোগীদের রোগ প্রতিরোধ ক্ষমতা বাড়ানোর জন্য প্রাকৃতিক ও আর্য়ুবেদিক চিকিৎসা ব্যবস্থা রয়েছে। এখানে রোগীদের ডায়েটিশিয়ানের পরামর্শ অনুযায়ী খাবার দেওয়া হয়। স্বাস্থ্যমন্ত্রী এদিন ১২ জন রোগীর সাথে কথাও বলেন। তাদের প্রাপ্ত সুযোগ-সুবিধা এবং স্বাস্থ্য পরিষেবার বিষয়ে খোঁজ নেন। এর পাশাপাশি তিনি রোগীদের ব্যবহৃত শৌচালয়গুলিও স্বাস্থ্যকর রয়েছে কিনা সে সম্পর্কেও খোঁজখবর নেন। এই স্বাস্থ্যকেন্দ্র পরিদর্শনের সময় ডাঃ হর্ষ বর্ধন চিকিৎসক, নার্সিং কর্মীদের সাথে কথা বলেন এবং তাদের কাজে উচ্ছ্বসিত প্রশংসা করেন।
ডাঃ হর্ষ বর্ধন এদিন ৩০ জন কোভিড স্বচ্ছাসেবীদের সাথেও কথা বলেন। এরা সংক্রমণ থেকে সেরে উঠে এই কেন্দ্রে স্বেচ্ছায় পরিষেবা প্রদান করছেন। তাদেরকে কোভিড যোদ্ধা হিসেবে অভিহিত করেন তিনি। এই কেন্দ্র পরিচালার কাজে যারা প্রতিদিন যুক্ত রয়েছেন তাদের প্রতিও ধন্যবাদ জ্ঞাপন করেন কেন্দ্রীয় স্বাস্থ্যমন্ত্রী। ডাঃ হর্ষ বর্ধনকে এই স্বাস্থ্যকেন্দ্রের পরিষেবার বিষয়ে বিস্তারিত জানানো হয়। পরে শ্রী হর্ষবর্ধন কোভিড-১৯ চিকিৎসা কেন্দ্র হিসেবে আরএসএসবি-র প্রতি সন্তোষ ব্যক্ত করেন। তিনি বলেন, প্রধানমন্ত্রী শ্রী নরেন্দ্র মোদী কোভিড-১৯ লড়াইয়ে সারা দেশে স্বাস্থ্য পরিকাঠামো ক্ষেত্রে উন্নতিসাধনে প্রয়াস চালিয়ে যাচ্ছেন। তিনি বলেন, দিল্লী প্রশাসন এবং আইটিবিপি জওয়ানদের যৌথ প্রয়াসে ১০ দিনের মধ্যে এই সুবিধাকেন্দ্রটি তৈরি করা সম্ভব হয়েছে। আইটিবিপি এবং বিএসএফ-এর চিকিৎসকরা নিঃস্বার্থভাবে কাজ করে চলেছেন বলেও তিনি জানান।
পরে সংবাদ মাধ্যমকে দেওয়া এক বিবৃতিতে ডাঃ হর্ষ বর্ধন বলেন, ভারতে করোনা মোকাবিলায় ব্যাপকহারে পরীক্ষা, নজরদারি চালানো হচ্ছে। এরফলে দেশে মৃত্যু হার ২.৬৬ শতাংশের নিচে রয়েছে। করোনা থেকে আরোগ্যের হার উল্লেখযোগ্যভাবে বেড়েছে বলেও তিনি জানান। আনলক দ্বিতীয় পর্বে এখন সামাজিক প্রতিষেধক হিসেবে ২ গজের দূরত্ব মেনে চলার পরামর্শ দেন তিনি। সর্দার প্যাটেল কোভিড কেয়ার সেন্টার পরিদর্শনের সময় ডাঃ হর্ষ বর্ধনের সাথে উপস্থিত ছিলেন দক্ষিণ দিল্লীর ডঃ বি এম মিশ্র, আইটিবিপি-র আইজি আনন্দ স্বরূপ সহ বিশিষ্টজনেরা।
(CG/SS/NS
অর্থ কমিশন
পঞ্চদশ অর্থ কমিশন তার উপদেষ্টা পরিষদের সঙ্গে বৈঠক করলো
নয়াদিল্লি, ২৪ এপ্রিল, ২০২০
পঞ্চদশ অর্থ কমিশন তার উপদেষ্টা পরিষদের সঙ্গে ২৩-২৪ এপ্রিল অনলাইনে বৈঠক করেন। এই বৈঠকে কমিশন যেসব সমস্যার সম্মুখীন হচ্ছে, তা নিয়ে আলোচনা হয়। ২০২০-২১ এর পঞ্চদশ অর্থ কমিশনের প্রতিবেদন জমা পড়ার পর উপদেষ্টা পরিষদের সঙ্গে এটি ছিল দ্বিতীয় বৈঠক।
বৈঠকে উপদেষ্টা পরিষদের সদস্যরা ভারতীয় অর্থনীতিতে কোভিড মহামারী ও জাতীয় লকডাউনের প্রভাব নিয়ে আলোচনায় জানান যে, এর ফলে দেশীয় আর্থিক কর্মকান্ডে মন্থরতা দেখা যেতে পারে। সেই সঙ্গে এর প্রভাব পড়তে পারে আর্থিক প্রতিষ্ঠানগুলির নগদ সরবরাহের ওপর এবং বিশ্বব্যাপী চাহিদা হ্রাস পাওয়ায় ভারতীয় পণ্য সামগ্রীর রপ্তানী ক্ষতিগ্রস্ত হতে পারে। এই সমস্ত কারণগুলি বিশ্ব মন্দার অন্যতম কারণ হয়ে উঠতে পারে।পরিষদের সদস্যরা সকলেই সর্বসম্মতভাবে প্রস্তাব দেন যে, চলতি বছরের মার্চ মাসের আগে প্রকৃত জিডিপি-র বিকাশ হারের যে পূর্বাভাস দেওয়া হয়েছিল, তা পুনর্বিশ্লেষণের আশু প্রয়োজন রয়েছে। অর্থনীতি ওপর থেকে লকডাউনের প্রভাব উঠে যাওয়ার পর ধীরে ধীরে আর্থিক হাল ফেরার সম্ভাবনা রয়েছে। তবে তা নির্ভর করবে শ্রমিক বাহিনী কত দ্রুত কাজে ফিরছেন, নদগ অর্থ প্রবাহ সুষ্ঠুভাবে সম্পন্ন হছে কিনা এবং সামগ্রিক চাহিদা ব্যবস্থার ওপর। সেই হেতু, অর্থনীতির ওপর কোভিড-১৯ এর প্রভাব জানতে সময় লাগবে।
পরিষদের সদস্যদের আরও অভিমত, স্বাভাবিক আর্থিক কর্মকান্ড বিঘ্নিত হওয়ায় কর ও অন্যান্য রাজস্ব সংগ্রহে ঘাটতি দেখা দিতে পারে। একইভাবে, আর্থিক ঘাটতি মেটাতেও সময় লাগবে।পরিষদের সদস্যরা জানিয়েছেন, কোভিড-১৯ সংক্রমণের আগে থেকেই ছোট মাপের শিল্প সংস্থাগুলিতে নগদ যোগানের অভাব রয়েছে। তাই এই সমস্যা নিরসনে এক উপযুক্ত সহায়ক ব্যবস্থা গ্রহণ প্রয়োজন। আর্থিক কর্মকান্ডে মন্থরতার ফলে ব্যাঙ্ক বহির্ভূত আর্থিক সংস্থাগুলি প্রভাবিত হয়েছে। আর্থিক ক্ষেত্রের অনুৎপাদক সম্পদের ওপর নির্ভরশীলতা কমিয়ে কিভাবে সম্পদের যোগান বাড়ানো যায়, তা নিয়ে উপযুক্ত কৌশল ঠিক করতে হবে। এ ব্যাপারে আর্থিক প্রতিষ্ঠানগুলির পর্যাপ্ত মূলধন সুনিশ্চিত করতে ভারতীয় রিজার্ভ ব্যাঙ্কের গুরুত্বপূর্ণ ভূমিকা নিতে হবে। একইভাবে, কেন্দ্র ও রাজ্য সরকারগুলির আর্থিক অবস্থার ওপর নজর দিতে হবে। অর্থ কমিশন ও তার উপদেষ্টা পরিষদ বিশ্বব্যাপী এবং অভ্যন্তরীণ পরিস্থিতির ওপর নিরন্তর নজর রেখে চলেছে। আজকের এই বৈঠকে পঞ্চদশ অর্থ কমিশনের চেয়ারম্যান শ্রী এন কে সিং ছাড়াও কমিশনের উচ্ছ পদস্থ আধিকারিক ও সদস্যরাও উপস্থিত ছিলেন।
(CG/BD/SB